विमान हादसा के चलते कांगो में 3 दिन का राष्ट्रीय शोक  
कांगो में शुक्रवार के विमान हादसे के बाद सरकार ने तीन दिन के राष्ट्रीय शोक की घोषणा की है। इस हादसे में कम से कम 127 लोग मारे गए थे।
कांगो में शुक्रवार के विमान हादसे के बाद सरकार ने तीन दिन के राष्ट्रीय शोक की घोषणा की है। इस हादसे में कम से कम 127 लोग मारे गए थे। समाचार एजेंसी 'शिन्हुआ' के मुताबिक सरकार के प्रवक्ता लांबेर्ट मेंडी ने कहा कि इस हादसे में मारे गए लोगों की याद में राष्ट्रीय शोक की घोषणा की गई है।  डीआर कांगो के परिवहन मंत्रालय के मुताबिक इस हादसे में 127 लोग मारे गए थे तथा 51 लोगों को जिंदा बचा लिया गया था। मंत्रालय की तरफ से कहा गया था कि विमान में सवार यात्रियों की संख्या के बारे में गलत जानकारी दी गई थी।  उधर, हेवा बोरा एयरवेज के महानिदेशक मिस्टर स्टावरोस ने कहा था कि इस हादसे में अभी तक 72 लोगों की मौत हुई थी। विमान हादसे के लिए खराब मौसम को जिम्मेदार बताया गया था।